Düşsün (Çoban Məhəmməd)
Hər kim bu naməni təxirə salsa, 
Görüm onun işi təxirə düşsün! 
Qalayçı gəlməsin şenliklərinə, 
Uşaqları tamam paxıra düşsün!

Siçanlar yığılsın, pişiyin yıxsın,
Uşağı ağlaşsın, qol-qıçın sıxsın, 
Toyuğu sürüşsün, omması çıxsın, 
Danası köndələn axıra düşsün!

Məmmədə gülənin gəlsin başına, 
Mığmığalar vursun gözü qaşına. 
Müsəlman dotsları ayran aşına. 
Erməni dostları çıxıra düşsün!
Qoşmalar